ஹம்சானந்தி

ஹம்சானந்தி 53வது மேளகர்த்தா இராகமாகிய, "பிரம்ம" என்றழைக்கப்படும் 9வது சக்கரத்தின் 5வது மேளமாகிய கமனாச்ரமவின் ஜன்னிய இராகம் ஆகும்.

இலக்கணம்

 இந்த இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), பிரதி மத்திமம் (ம2), சதுஸ்ருதி தைவதம் (த2), காகலி நிஷாதம் (நி3) ஆகிய சுரங்கள் வருகின்றன.
 ப என்னும் ஸ்வரம் வர்ஜம் ஆதலால் இது ஒரு வர்ஜ இராகம் ஆகும்.
 இது ஒரு ஷாடவ இராகம்.
 இது ஒரு உபாங்க இராகம்.

இதர அம்சங்கள்
 இது ஒரு சர்வ ஸ்வர கமக வரிக ரத்தி இராகம் ஆகும்.

 பிரத்தியாகத கமகம் இவ்விராகத்திற்கு அழகைக் கொடுக்கின்றது.

 கருணைச்சுவையை வெளிப்படுத்தும் இவ்விராகம் மாலை நேரத்தில் பாடுவதற்கு மிகவும் பொருத்தமானதாகும்.

 இந்துஸ்தானி இசையில் இந்த இராகம் பூர்யசோகினி என்று அழைக்கப்படுகின்றது.

உருப்படிகள்
 கிருதி	: "நானே உன்னை"			- ஆதி		- மாயூரம் வேதநாயகம்பிள்ளை.
 கிருதி	: "மாதவமாய"			- ஆதி		- பாபநாசம் சிவன்.
 கிருதி	: "சொல்லித்தான் தெரியுமா"	- ஆதி		- அம்புஜம் கிருஷ்ணா.
 கிருதி	: "பன்னிருகை வேலனே"		- ரூபகம்	- தண்டபாணி தேசிகர்.
 திருப்புகழ்	: "நிறைமதி"				- ஆதி		- அருணகிரிநாதர்.

ஹம்சானந்தி இராகத்தில் அமைந்த திரையிசைப் பாடல்கள்
 மான்கண்டேன் மான்கண்டேன்... :- ராஜரிஷி
 மின்சாரப்பூவே மின்சாரப்பூவே... :- படையப்பா
 ராத்திரியில் பூத்திருக்கும்... :- தங்கமகன்
 பொட்டு வைத்து பூ முடிக்கும்... :- நினைத்தேன் வந்தாய்

மேற்கோள்கள்

கமனாச்ரமாவின் ஜன்னிய இராகங்கள்